बांगड़ अस्पताल के डॉ. शर्मा को अब दिया जाएगा क्वार्टर
राजकीयबांगड़ अस्पताल का क्वार्टर अस्पताल के डॉ. सोहन शर्मा को दिया जाएगा। अभी इस क्वार्टर में दो काउंसलर रह रहे हैं। इस संबंध में डॉ. शर्मा ने एसडीएम के समक्ष पिछले महीने सतर्कता समिति में वाद पेश किया था। इस पर एसडीएम ने यह फैसला लिया और पीएमओ को निर्देश दिए कि डॉ. शर्मा को जल्द क्वार्टर आवंटित किया जाए।
प्रकरण के अनुसार, डॉ. शर्मा ने सतर्कता समिति में पेश वाद में बताया कि राजकीय अस्पताल के क्वार्टर में एड्स काउंसलर रणवीर सिंह और पेशेंट काउंसलर नीर बादल रह रहे हैं। उन्हें नियम विरुद्ध क्वार्टर आवंटित किया गया है। डॉ. शर्मा ने यह क्वार्टर उन्हें आवंटित करने की मांग की।
एसडीएम उत्तम सिंह शेखावत ने उपस्थित सदस्यों की राय से निर्णय लेते हुए बांगड़ अस्पताल के पीएमओ को निर्देश दिए कि रणवीर सिंह और नीर बादल से क्वार्टर खाली करवाकर डॉ. शर्मा को दें और सात दिन में कार्यवाही की प्रगति रिपोर्ट पेश करें। आदेशों के प्रति पीएमओ, थानाधिकारी और समिति सदस्यों को भी प्रेषित की गई है। डॉ. सोहन शर्मा बांगड़ अस्पताल के फिजीशियन हैं। जिनके पास सुबह-शाम मरीजों की कतारें रहती हैं। वे अभी एक किराए के मकान में रह रहे हैं। जबकि अस्पताल परिसर में डॉक्टरों के क्वार्टर है। डॉ. शर्मा दिव्यांग हैं।
awa_Deva hin_Deva hin_Deva hin_Deva